I aften møder Danmark Sverige ved VM i håndbold i Frankrig.

Danmark har både gode og dårlige minder fra kampe mod vores naboer. Et af de mere mindeværdige stammer fra VM i 1982.

Læs også : Historisk set: Sverige er håndboldkongerne af Skandinavien

Dengang blev Morten Stig Christensen matchvinder, da Danmark besejrede Sverige.

Stillingen var 20-20 til kort før tid, hvor kampen lå og vippede, og så slyngede landsholdets anfører sejrsmålet ind, så håbet om en finaleplads fortsat var i live.

Du kan se afslutningen øverst på denne side. Klippet begynder ved stillingen 20-19 til Danmark, og svenskerne har netop fået straffe.

Tabte bronzen

Kampen mod Sverige var Danmarks anden i mellemrunden, og i den sidste kamp ventede Ungarn. Den endte 19-19, hvorefter danskerne måtte nøjes med kampen om bronzemedaljerne.

Læs også : Lars Krogh med dyster besked: Mensahs VM i fare

Her tabte Danmark dog til Polen, så akkurat som fire år tidligere endte danske de danske spillere på en ærgerlig fjerdeplads.